Likumprojekts

**Grozījumi** [**Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā**](http://www.likumi.lv/doc.php?id=223536)

Izdarīt [Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā](http://www.likumi.lv/doc.php?id=223536) (Latvijas Vēstnesis, 2010, 206.nr., 2012, 59.nr., 190.nr.; 2013, 188.nr. 2015, 107.nr.,248.nr.) šādus grozījumus:

1. Izslēgt 1.panta trešo daļu.

2. Papildināt 1.1 pantu pirms vārdiem „transportlīdzekļa pilnā masa kilogramos” ar vārdiem „ oglekļa dioksīda (CO2) izmešu daudzums,”.

3. Izteikt 3.pantu šādā redakcijā:

„**3.pants.Transportlīdzekļa ekspluatācijas nodokļa maksātāji**

Transportlīdzekļa ekspluatācijas nodokļa maksātājs ir persona, kuras īpašumā, turējumā vai valdījumā Latvijā ir reģistrēts vai tiek reģistrēts šā likuma 2.pantā minētais ar nodokli apliekamais transportlīdzeklis vai kuras īpašumā, turējumā vai valdījumā esošajam šā likuma 2.pantā minētajam ar nodokli apliekamajam transportlīdzeklim Latvijā tiek izsniegtas tranzīta numura zīmes, vai persona, kura ir Latvijas pilsonis vai nepilsonis, kā arī tāda persona, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju, lai piedalītos ceļu satiksmē Latvijas teritorijā ar ārvalstīs reģistrētu M1 un N1 kategorijas automobili.”.

4. 4.pantā:

papildināt pantu ar 2.1 daļu šādā redakcijā:

“(21) Transportlīdzekļa ekspluatācijas nodokli par tādu vieglo automobili, kurš ir aprīkots ar iekšdedzes dzinēju vai pēc savas konstrukcijas ir aprīkots ar iekšdedzes dzinēju un kā mehānisku dzinējspēku izmanto enerģiju no transportlīdzeklī glabātas elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators u.c.) un kuri pirmo reizi reģistrēti pēc 2008.gada 31.decembra, maksā, piemērojot likmi atkarībā no automobiļa radītā oglekļa dioksīda (CO2) izmešu daudzuma uz vienu kilometru:

1) automobiļiem ar oglekļa dioksīda (CO2) izmešu daudzumu līdz 50 gramiem uz vienu kilometru - 20 *euro*;

2) automobiļiem ar oglekļa dioksīda (CO2) izmešu daudzumu no 51 grama līdz 95 gramiem uz vienu kilometru -  48 *euro*;

3) automobiļiem ar oglekļa dioksīda (CO2) izmešu daudzumu no 96 grama līdz 115 gramiem uz vienu kilometru -  69 *euro*;

4) automobiļiem ar oglekļa dioksīda (CO2) izmešu daudzumu no 116 grama līdz 130 gramiem uz vienu kilometru -  91 *euro*;

5) automobiļiem ar oglekļa dioksīda (CO2) izmešu daudzumu no 131 grama līdz 155 gramiem uz vienu kilometru -  124 *euro*;

6) automobiļiem ar oglekļa dioksīda (CO2) izmešu daudzumu no 156 grama līdz 175 gramiem uz vienu kilometru -  140 *euro*;

7) automobiļiem ar oglekļa dioksīda (CO2) izmešu daudzumu no 176 grama līdz 200 gramiem uz vienu kilometru -  160 *euro*;

8) automobiļiem ar oglekļa dioksīda (CO2) izmešu daudzumu no 201 grama līdz 250 gramiem uz vienu kilometru - 250 euro;

9) automobiļiem ar oglekļa dioksīda (CO2) izmešu daudzumu no 251 grama līdz 300 gramiem uz vienu kilometru – 360 euro;

10) automobiļiem ar oglekļa dioksīda (CO2) izmešu daudzumu no 301 grama līdz 350 gramiem uz vienu kilometru – 490 euro;

11) automobiļiem ar oglekļa dioksīda (CO2) izmešu daudzumu no 351 gramiem uz vienu kilometru -  640 *euro*.”;

izteikt trešo daļu šādā redakcijā:

“(3)Transportlīdzekļa ekspluatācijas nodokli par tādu vieglo automobili, kurš ir aprīkots ar iekšdedzes dzinēju vai pēc savas konstrukcijas ir aprīkots ar iekšdedzes dzinēju un kā mehānisku dzinējspēku izmanto enerģiju no transportlīdzeklī glabātas elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators u.c.) un pirmo reizi reģistrēts pēc 2005.gada 1.janvāra, un par kuru transportlīdzekļa reģistrācijas apliecībā ir informācija par pilno masu, motora tilpumu un motora maksimālo jaudu, maksā, summējot nodokļa likmes atbilstoši vieglā automobiļa pilnai masai, motora tilpumam un motora maksimālajai jaudai šādā apmērā:

1) par pilno masu kilogramos (kg):

a) līdz 1500 kg — 15 *euro*,

b) no 1501 kg līdz 1800 kg — 32 *euro*,

c) no 1801 kg līdz 2100 kg — 55 *euro*,

d) no 2101 kg līdz 2600 kg — 70 *euro*,

e) no 2601 kg līdz 3000 kg — 84 *euro*,

f) no 3001 kg līdz 3500 kg — 97 *euro*,

g) vairāk par 3500 kg — 110 *euro*;

2) par motora tilpumu kubikcentimetros (cm3):

a) līdz 1500 cm3 — 9 *euro*,

b) no 1501 cm3 līdz 2000 cm3 — 23 *euro*,

c) no 2001 cm3 līdz 2500 cm3 — 37 *euro*,

d) no 2501 cm3 līdz 3000 cm3 — 55 *euro*,

e) no 3001 cm3 līdz 3500 cm3 — 91 *euro*,

f) no 3501 cm3 līdz 4000 cm3 — 160 *euro*,

g) no 4001 cm3 līdz 5000 cm3 — 228 *euro*,

h) virs 5000 cm3 — 297 *euro*;

3) par motora maksimālo jaudu kilovatos (kW):

a) līdz 55 kW — 9 *euro*,

b) no 56 kW līdz 92 kW — 23 *euro*,

c) no 93 kW līdz 129 kW — 37 *euro*,

d) no 130 kW līdz 166 kW — 55 *euro*,

e) no 167 kW līdz 203 kW — 91 *euro*,

f) no 204 kW līdz 240 kW — 160 *euro*,

g) no 241 kW līdz 300 kW — 228 *euro*,

h) virs 300 kW — 297 *euro*.”;

izteikt ceturto daļu šādā redakcijā:

“(4) Transportlīdzekļa ekspluatācijas nodokli par vieglo automobili, kurš nav minēts šā panta 2.1 un trešajā daļā, maksā atbilstoši tā pilnai masai šādā apmērā:

1) līdz 1500 kg — 38 *euro*;

2) no 1501 kg līdz 1800 kg — 81 *euro*;

3) no 1801 kg līdz 2100 kg — 137 *euro*;

4) no 2101 kg līdz 2600 kg — 174 *euro*;

5) no 2601 kg līdz 3000 kg — 210 *euro*;

6) no 3001 kg līdz 3500 kg — 242 *euro*;

7) vairāk par 3500 kg — 274 *euro*.”.

5. Aizstāt 7.panta ceturtajā daļā skaitli un vārdu “50 procentu” ar skaitli un vārdu “25 procentu”.

6. Papildināt 7.pantu ar 5.1 daļu šādā redakcijā:

"(51) Par transportlīdzekļiem, ar kuriem fiziskā vai juridiskā persona, kas iekļauta Lauku atbalsta dienesta maksājumu saņēmēju datubāzē vai reģistrēta Lauksaimniecības datu centrā kā dzīvnieku īpašnieks vai turētājs, veic pašpārvadājumus, transportlīdzekļu ekspluatācijas nodokli maksā 25 procentu apmērā.”.

7. Aizstāt 7.panta septītajā daļā vārdus „ Ja saskaņā ar šā panta pirmo, otro, trešo, ceturto vai piekto daļu” ar vārdiem „ Ja saskaņā ar šā panta pirmo, otro, trešo, ceturto, piekto vai piekto prim daļu”.

8. Papildināt likumu ar II1 nodaļu šādā redakcijā:

"**II1 nodaļa. Ārvalstīs reģistrētu transportlīdzekļu izmantošana Latvijā**

**9.1 pants. Ārvalstīs reģistrēta transportlīdzekļa ekspluatācijas nodokļa maksāšana**

(1) Persona, kura ir Latvijas pilsonis vai nepilsonis, kā arī persona, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju, lai piedalītos ceļu satiksmē Latvijas teritorijā ar ārvalstīs reģistrētu M1 un N1 kategorijas automobili, maksā transportlīdzekļa ekspluatācijas nodokli.

(2) Transportlīdzekļa ekspluatācijas nodokli par ārvalstīs reģistrētu M1 un N1 kategorijas automobili Latvijas pilsonis vai nepilsonis, kā arī tāda persona, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju, lai piedalītos ceļu satiksmē Latvijas teritorijā, maksā atbilstoši automobiļa izmantošanas laika periodam:

1) par dienu — 10 euro;

2) par mēnesi — 250 euro;

3) par sešiem mēnešiem — 600 euro;

4) par gadu — 1000 euro;

(3) Ārvalstīs reģistrēta transportlīdzekļa ekspluatācijas nodokli maksā transportlīdzekļa vadītājs.

(4) Ārvalstīs reģistrēta transportlīdzekļa ekspluatācijas nodokli administrē Valsts ieņēmumu dienests un valsts akciju sabiedrība “Ceļu satiksmes drošības direkcija”.

(5) Ārvalstīs reģistrēta transportlīdzekļa ekspluatācijas nodokļa iekasēšana tiek veikta, izmantojot valsts akciju sabiedrības “Ceļu satiksmes drošības direkcija” uzturēto elektronisko pakalpojumu sistēmu, identificējot transportlīdzekli un tā vadītāju.

(6) Ārvalstīs reģistrēta transportlīdzekļa ekspluatācijas nodokļa iekasēšanas un administrēšanas kārtību nosaka Ministru kabinets.

(7) Ārvalstīs reģistrētam transportlīdzeklim transportlīdzekļa ekspluatācijas nodokļa atvieglojumus vai atbrīvojumus no transportlīdzekļa ekspluatācijas nodokļa samaksas nepiemēro.”.

9. Papildināt pārejas noteikumus ar 21.punktu, 22.punktu un 23.punktu šādā redakcijā:

“21. Likuma 4.panta 2.1 daļā noteiktās transportlīdzekļa ekspluatācijas nodokļa likmes stājas spēkā 2019.gada 1.janvārī.

22. Līdz dienai, kad stājas spēkā likuma 4.panta 2.1 daļā noteiktās transportlīdzekļa ekspluatācijas nodokļa likmes, transportlīdzekļiem, kas pirmo reizi reģistrēti no 2008.gada 31.decembra līdz 2016.gada 31.decembrim, transportlīdzekļa ekspluatācijas nodokļa likmes piemēro saskaņā ar likuma 4.panta trešo daļu.

23. Līdz dienai, kad stājas spēkā likuma 4.panta 2.1 daļā noteiktās transportlīdzekļa ekspluatācijas nodokļa likmes, transportlīdzekļiem, kas pirmo reizi Latvijā reģistrēti pēc 2017.gada 1.janvāra, piemēro šādā apmērā:

1) automobiļiem ar oglekļa dioksīda (CO2) izmešu daudzumu līdz 50 gramiem uz vienu kilometru - 20 *euro*;

2) automobiļiem ar oglekļa dioksīda (CO2) izmešu daudzumu no 51 grama līdz 95 gramiem uz vienu kilometru -  48 *euro*;

3) automobiļiem ar oglekļa dioksīda (CO2) izmešu daudzumu no 96 grama līdz 115 gramiem uz vienu kilometru -  69 *euro*;

4) automobiļiem ar oglekļa dioksīda (CO2) izmešu daudzumu no 116 grama līdz 130 gramiem uz vienu kilometru -  91 *euro*;

5) automobiļiem ar oglekļa dioksīda (CO2) izmešu daudzumu no 131 grama līdz 155 gramiem uz vienu kilometru -  124 *euro*;

6) automobiļiem ar oglekļa dioksīda (CO2) izmešu daudzumu no 156 grama līdz 175 gramiem uz vienu kilometru -  140 *euro*;

7) automobiļiem ar oglekļa dioksīda (CO2) izmešu daudzumu no 176 grama līdz 200 gramiem uz vienu kilometru -  160 *euro*;

8) automobiļiem ar oglekļa dioksīda (CO2) izmešu daudzumu no 201 grama līdz 250 gramiem uz vienu kilometru - 250 euro;

9) automobiļiem ar oglekļa dioksīda (CO2) izmešu daudzumu no 251 grama līdz 300 gramiem uz vienu kilometru – 360 euro;

10) automobiļiem ar oglekļa dioksīda (CO2) izmešu daudzumu no 301 grama līdz 350 gramiem uz vienu kilometru – 490 euro;

11) automobiļiem ar oglekļa dioksīda (CO2) izmešu daudzumu no 351 gramiem uz vienu kilometru -  640 *euro*.”.

Likums stājas spēkā 2017.gada 1.janvārī.

 Iesniedzējs:

 Satiksmes ministrs U.Augulis

 Vīza: Valsts sekretārs K.Ozoliņš

21.09.2016. 10:22

 1453

 Lauris Miķelsons

 67028323

 lauris.mikelsons@sam.gov.lv